
Ministru kabineta rīkojums Nr. 303
Rīgā 2026. gada 26. maijā (prot. Nr. 29 47. §)
Par humānās palīdzības sniegšanu Ukrainai
· 1. Saskaņā ar Civilās aizsardzības un katastrofas pārvaldīšanas likuma 24. panta pirmo daļu atbalstīt humānās palīdzības sniegšanu Ukrainai, pamatojoties uz Ukrainas Aizsardzības ministrijas karaspēka daļas A7020 2026. gada 29. aprīļa, A2558 2026. gada 5. maija,  A3309 2026. gada 30. aprīļa un Ukrainas Aizsardzības ministrijas karaspēka daļas A4860 2026. gada 30. aprīļa vēstulēm par nepieciešamo palīdzību.
· 2. Neatliekamās medicīniskās palīdzības dienestam no Neatliekamās medicīniskās palīdzības dienesta resursiem sagatavot humānās palīdzības sūtījumu – četrus defibrilatorus LIFEPAK15 (defibrilators/monitors, bāzes komplektācija).
· 3. Veselības ministrijai (Neatliekamās medicīniskās palīdzības dienestam) sadarbībā ar biedrību "Ogres novada attīstībai" (reģistrācijas Nr. 40008319776) organizēt šā rīkojuma 2. punktā minētā humānās palīdzības sūtījuma nogādāšanu Ukrainā.

